Nordjyllands Politi har fået masser af henvendelser på lørdagens voldtægt under karnvallet i Aalborg. En lang række borgere har indsendt fotografier af karnevalsgæster, der matcher vidnebeskrivelsen. Og det har medført masser af arbejde for politiet. - Nu skal vi have set det her materiale igennem før vi er helt sikre på, hvad vi gør, siger vicepolitikommissær Bjarne Meng til Tv2/Nord. Voldtægten fandt sted omkring klokken 15.50 ved Hotel Hvide Hus lørdag eftermiddag. En 33-årig kvinde iført lyserød kjole med sort tyld, blev trukket ind i et buskads og voldtaget af en mand, mens tre af mandens kammerater så på og heppede. Mændene var klædt ud som sorte med sorte skumgummi-parykker og blå- og hvidternede skjorter og smækbukser. De var 22-28 år og talte med dansk/nordjysk accent.

Referat:
Mange borgere har kontakte Nordjyllands Politi for at hjælpe med opklaringen af voldtægten af en 33-årig kvinde under karnvallet i Aalborg.